nvidia/miracl-vision huggingface dataset:
Mzamaji Koo-jekundu

Colymbus lumme Brünnich, 1764Colymbus septentrionalis Linnaeus, 1766Gavia lumme Forster, 1788Colymbus mulleri Brehm, 1826Urinator lumme Stejneger, 1882 Mzamaji koo-jekundu (Gavia stellata) ni ndege wa maji anayehamahama kutoka nusudunia ya kaskazini. IUCN Red List: Gavia stellata
Myombo

Miyombo ni aina za miti inayoitwa na wanabiolojia kwa jina Brachystegia. Jina la Kiswahili linatoka wingi wa jina la Kibemba: "muombo (miombo)", lakini kwa sababu fulani wingi huu umekuwa umoja kwa Kiswahili: "myombo (miyombo)". Miti hii inaunda misitu isiyo minene hasa katika mazingira makavu kiasi ya Afrika ya Mashariki na Kusini hasa katika nchi Zimbabwe, Zambia, Msumbiji, Angola, Tanzania na Malawi. Misitu ya miyombo inafunika maeneo ya kilomita za mraba milioni 5. Misitu ya miyombo humwaga majani wakati wa majira ya ukame kwa kusudi la kuhifadhi maji ndani yao. Kabla ya kuja kwa majira ya mvua huotesha majani mapya. Wakati wa mabadiliko haya majani yanaonyesha rangi za dhahabu na nyekundu zinazopendeza. Miyombo inayopatikana mara nyingi ni hasa Brachystegia boehmii na B. longifolia. Misitu ya miyombo ni muhimu kwa maisha ya watu wanaoishi karibu nayo wakivuna hapa matunda, asali, kuni na lishe kwa mifugo. Kukatwa kwa miti hii imezidi kutokana na kuongezeka kwa watu na matumizi ya kuni. Utengenezaji wa makaa karibu na barabara kubwa yanayopelekwa mjini ni sababu muhimu
Chuo Kikuu cha Maastricht

Chuo Kikuu cha Maastricht ni chuo kikuu nchini Uholanzi, kilichoanzishwa mnamo mwaka 1970 katika Maastricht.
Liturujia ya Antiokia

Liturujia ya Antiokia, inayoitwa pia Liturujia ya Siria, ni jina la taratibu za ibada ya Wakristo ambayo ina asili yake katika mji wa Antiokia wa Siria (siku hizi umo katika mipaka ya Uturuki) ambao katika karne ya 1 ulikuwa kituo kikuu cha umisionari wa Kanisa, halafu ukawa na shule ya teolojia muhimu kama ile shindani ya Aleksandria (Misri). Wanaotumia liturujia hiyo ni hasa Kanisa la Kiorthodoksi la Siria na madhehebu yenye uhusiano naye kihistoria (hasa matawi ya Kanisa la Kiorthodoksi la Kisiria la Malankara kutoka India), na yale yaliyotokana nalo, yakiwa pamoja na Kanisa Katoliki la Kisiria na Kanisa Katoliki la Kimalankara. Kwa kiasi kikubwa liturujia hiyo ni pia ya Kanisa la Wamaroni. Liturujia hiyo ilitokana hasa na ile ya Kigiriki iliyotumiwa kwanza na Patriarki wa mji huo (kama Ignas wa Antiokia mwanzoni mwa karne ya 2), lakini, baada ya farakano la mwaka 451 lililofuata Mtaguso wa Kalsedonia, ilitafsiriwa katika lugha ya Kiaramu, iliyokuwa ya kawaida zaidi katika maeneo yote ya kandokando. Matini ya Kiaramu ya zamani zaidi yaliyobaki hadi leo ni ya karne ya 5 Yanatunza kumbukumbu muhimu kuhusu liturujia ilivyokuwa wakati huo, nazo zinatusaidia kufuatilia mabadiliko yaliyofanyika baadaye. Kuanzia anafora ya awali, iliyotafsiriwa kutoka ile ya Kigiriki ya Mt. Yakobo, zilitungwa nyingine nyingi, si chini ya 39. Wakatoliki ndio waliofanya utafiti bora zaidi juu ya liturujia hiyo, wakitoa vitabu rasmi ili kupunguza fujo iliyojitokeza pengine kati ya Waorthodoksi wa Mashariki. Kati ya anafora hizo zote, wanazitumia saba tu. Pengine masomo ya Biblia yanafanyika kwa Kiarabu, lugha ya kawaida ya waamini wengi huko Mashariki ya Kati. Lakini waamini wengi zaidi wanaishi India kusini.
Chuo Kikuu cha Ufundi cha München

Chuo Kikuu cha Ufundi cha München (Kijerumani: Technische Universität München, TU München, TUM) ni chuo kikuu cha Ufundi nchini Ujerumani, kilichoanzishwa mnamo mwaka 1868 katika München. [[Jamii:Vyuo vikuu vya Ufundi|München]
Guguchawi

S. angolensis K.I. Mohamed & MusselmanS. angustifolia (D. Don) C.J. SaldanhaS. asiatica (L.) KuntzeS. aspera (Willd.) Benth
Conrad George Rutangantevyi

Conrad George Rutangantevyi (alizaliwa 26 Januari 1991), ni msanii chipukizi wa hip hop na Bongo Flava nchini Tanzania. Alizaliwa Kanazi, wilaya ya Ngara, mkoa wa Kagera, kaskazini-magharibi mwa Tanzania. Amesoma shule ya msingi Kanazi kuanzia mwaka 2000 hadi 2006, akiwa darasa la tano kwa mara ya kwanza alishiriki mashindano yaliyoandaliwa na Radio kwizera iliyopo mjini Ngara kwa ushirikiano wa shirika la kuhudumia watoto duniani UNICEF, lilofanyika wilayani Ngara mwaka 2005, ambapo Conrad George Rutangantevyi (Conidee) alishiriki kama mwanahip hop hata hivyo katika mashindano haya Conidee alishika nafasi ya nne katika mashindano hayo,Kuanzia hapo ndipo mwanzo wa safari ya muziki ukaanza. Mwaka 2007 alianza kidato cha kwanza katika shule ya sekondari Rulenge, kutokana na sababu za kisanaa aliahamishwa shule mwaka 2009 akiwa kidato cha tatu,April 2009 hadi 2010 alisoma katika shule ya sekondary Bishopmpango, ambako alianzisha 2C2PANE kundi la muziki ,ambalo lilidumu kwa mda wa miaka miwili na kusambaratika baada ya kuhitimu masomo ya kidato cha nne mwaka 2010.Mwaka 2011 alijiunga na shule ya Sekondari kuu Lukole ambako aliweza kusimama kama mwimbaji asiye na kundi, mwaka 2013 baada ya kuhitimu kidato cha sita kabla ya kujiunga na elimu ya juu ametamba na nyimbo kama Takataka, na kutangaza kuachia albamu yake ya kwanza maarufu kama B29, ambao ndio wimbo ambao unamtambulisha kwa sasa kama chipukizi.
Ushirika kamili

Ushirika kamili ni msamiati wa teolojia ya Ukristo kuhusu Kanisa. Unamaanisha umoja kamili kati ya madhehebu mbalimbali kwa msingi wa imani ileile inayoyawezesha kushirikiana kikamilifu katika ibada na hasa ekaristi na sakramenti nyingine. Unatumika na Kanisa Katoliki, Waorthodoksi na Waorthodoksi wa mashariki, ukitofautishwa na ushirika usio kamili au wa kiasi tofautitofauti uliopo kati ya Wakristo wa aina zote kadiri wanavyozidi kusadiki mambo yaleyale ya msingi zaidi (kama vile Utatu mtakatifu, umungu wa Yesu Kristo na ufufuko wake), ingawa wanapishana katika mengine (hasa Kanisa na sakramenti). Dhana ya ushirika kamili hutumiwa pia kutaja uhusiano baina ya makanisa ya Jumuiya Anglikana na pia kati ya makanisa mengine ya Kiprotestanti ambayo yameamua kutambuana na kushirikiana moja kwa moja.
Sui iuris

Sui iuris ni msamiati wa Kilatini unaomaanisha lenye sheria za kwake na linatumika hasa katika Kanisa Katoliki kuhusu madhehebu ambayo ndani ya umoja wake yanajitegemea kisheria, yaani Kanisa la Kilatini na Makanisa Katoliki ya Mashariki. Msamiati huohuo unatumika pia kwa ajili ya misheni chache ambazo ziko katika hatua ya kwanza lakini haziko chini ya dayosisi lolote, bali zinaongozwa na padri kufuatana na sheria za pekee.
Mwanafalsafa

Mwanafalsafa ni mtaalamu wa fani ya falsafa, iliyoanzishwa katika Ugiriki ya Kale na ikaenea duniani kote hadi leo.
Shirika la Kimataifa la Usafiri wa Anga

Shirika la Kimataifa la Usafiri wa Anga (kwa Kiingereza: International Air Transport Association - IATA) ni umoja wa kimataifa wa kampuni za usafiri kwa ndege. Makao makuu yake yako Montreal, Quebec nchini Kanada ambako kuna pia makao makuu ya Mamlaka ya Usafiri wa Anga wa Kiraia (International Civil Aviation Organization). IATA ilianzishwa mwaka 1945 ili kujenga ushirikiano wa makampuni makubwa ya ndege. Leo hii kuna takriban kampuni wanachama 240. Haya ni hasa makampuni ya kitaifa au makampuni makubwa ya kibiashara yanayotoa huduma za kimataifa. Mashirika madogo yanayohudumia nchi moja tu, pamoja na mashirika ya ndege za kukodi, mara nyingi si wanachama. Kati ya kazi za IATA ni jitihada za kusanifisha tiketi za usafiri wa ndege kwa shabaha ya kuwezesha abiria kusafiri kwa mashirika mabalimbali kwa kutumia tiketi 1 tu. IATA inasaidia pia mapatano kati ya mashirika wanachama kukubaliana kati yao tiketi za makampuni mengine. Kazi muhimu nyingine ni kutoa kodi fupi kwa kila shirika na kila uwanja wa ndege. IATA inalenga pia kusanifisha taratibu za usalama kati ya makampuni ya usafiri kwa ndege. Mashirika yafuatayo ni wanachama wa IATA:
Jokofu

Jokofu (pia: jirafu, tena friji kutoka neno la Kiingereza "fridge", kifupisho cha "refrigerator" kilichotumika tangu karne ya 17) ni chombo chenye umbo la kabati au sanduku kinachotumika mara nyingi kuhifadhi vinywaji, vyakula na vitu vingine kama hivyo ili viweze kudumu kwa muda mrefu zaidi ya siku zile ambazo zingedumu bila kuhifadhiwa humo. Ni aina za kipozaji kinachopoza yale yaliyo ndani yake. Pia jokofu hutumika kwenye kugandisha vitu kama vinywaji, vyakula n.k. au hutumika kuvipa ubaridi. Jokofu ni kifaa kilichotengenezwa na Wazungu kuanzia katikati ya karne ya 18, na hasa mwanzoni mwa karne ya 19. Kabla ya uvumbuzi wa friji, barafu zilitumiwa kutoa hifadhi ya baridi kwa zaidi ya mwaka mzima. Njia ya asili bado hutumiwa wakati wa kula chakula cha leo. Kwenye milima au kwenye mchanga wa theluji ndiyo njia rahisi iliyotumiwa kufanya vinywaji kuwa baridi, na wakati wa majira ya baridi mtu anaweza kuweka maziwa safi kwa muda mrefu tu kwa kuiweka nje.
Kindi-jua

Spishi 6: Kindi-jua ni wanyama wadogo wa jenasi Heliosciurus katika kabila Protoxerini la familia Sciuridae. Mkia yao una miviringo myeusi na kahawia au kijivu. Kama kindi wote spishi hizi hupitisha takribani saa zote mitini na huteremka kwa nadra ardhini. Hupatikana mara nyingi wakipumzika juani, sababu ya jina lao. Wanatokea misitu ya Afrika ya Magharibi, ya Kati na ya Mashariki kutoka Senegali mpaka Eritrea na Zimbabwe. Hula mbegu, makokwa, matunda, matumba, machipukizi, wadudu, mayai na mijusi, ndege na wanyama wadogo.
2C2PANE

2C2PANE au Tusitupane ni kundi la sanaa ya muziki lililoanzishwa na Conrad George Rutangantevyi a.k.a Conidee mwaka 2009 akiwa shule ya upili Bishopmpango katika wilaya ya Kibondo, mkoa wa Kigoma. Kundi hilo lilijumuisha wasanii wawili ambao ni Conrad George Rutangantevyi (Conidee) na Laulence Habili Maseke (Lamas). Mwaka 2010 usaliti uliingia baada ya mashabiki kumchochea Lamas kujitenga na Conidee kwa madai ya kuwa na kiwango cha juu sana kuliko Conidee, ndipo Conidee alipoamua kushirikiana na Tunu Ismail (Man T) kutoka kundi la Complicators, licha ya 2C2PANE kusalitiwa katika shoo hiyo ya mwisho ya 2C2PANE, Ilipiga bao. Kwa sasa Conidee amebakia kama The hero of 2C2PANE, ambapo baada ya Conidee kuendelea, 2C2PANE itarejea Kimuziki. Kwa sasa 2C2PANE imebakia kama kundi la mabachela yaani vijana wasiyo katika mahusiano ambalo Conidee ndiye mwasisi wake.
Mathias E. Mnyampala

Mathias E. Mnyampala (Muntundya Ihumwa, Wilaya ya Chamwino, mkoa wa Dodoma, 18 Novemba 1917 - mjini Dodoma, 8 Juni 1969) alikuwa mwanasheria, mzalendo wa Taifa la Tanzania na lugha yake Kiswahili, mwandishi na mshairi maarufu. Mnyampala aliandika zaidi ya vitabu 25. Kwa maoni ya Profesa Madumulla, Mathias E. Mnyampala sasa hivi nchini Tanzania ni Jabali Lililosahaulika. Utafiti haujakaa kimya kuhusu kazi yake upande wa Ushairi wa Kiswahili na Historia ya Wagogo wa Tanganyika. Lakini bado matokeo yake yanahitaji kuenezwa.
Wamata

WAMATA ni shirika lisilo la kiserikali katika Tanzania ambalo linajihusisha katika masuala yanayokabili watu walio na VVU na wanaoathiriwa na UKIMWI katika nchi hiyo. Linaendesha kliniki ya ukimwi ya zamani kuliko zote katika Tanzania. Jina lake linamaanisha "Walio Katika Mapambano Na AIDS Tanzania." WAMATA ilianzishwa mwezi wa saba 1989 na kundi dogo la wataalamu wa afya na familia kwa ajili ya kuwasaidia watu waishio na utambuzi wa VVU/UKIMWI. Theresa Kaijage aliongoza shirika hilo akiwa mkuu wa kazi ya jamii na tiba ya familia katika Chuo Kikuu cha Afya na Sayansi Shirikishi Muhimbili na pia alikuwa mhadhiri katika Taasisi ya Mafunzo ya Ustawi wa Jamii. Alitafuta fedha na msaada wa wajitoleaji, hatimaye akafanikiwa kupata ofisi ndogo katika Catholic Brothers of Christian Institution. Mahali hapo alianza kutoa ushauri na msaada kwa waathirika wa vvu/ukimwi. WAMATA ilisajiliwa rasmi kama shirika lisilo la kiserikali tarehe 21 ya mwezi wa tatu, 1990. Mwaka 1992 tawi lingine liliasisiwa katika Rubya/Bukoba (magharibi ya Ziwa Nyanza) kuhudumia watu wa Mkoa wa Kagera. Lingine lilianzilishwa katika Mwanza mwaka huo huo. Matawi haya yanafanya shughuli peke yao. WAMATA inAshirikiana na National AIDS Control Program (NACP)
Because You Loved Me

"Because You Loved Me" ni wimbo ulioimbwa na mwimbaji kutoka nchini Kanada, Céline Dion. Wimbo unatoka katika albamu yake ya ishirini-na-moja Falling into You. Wimbo ulitungwa na Diane Warren na kutayarishwa na David Foster, ulitolewa kama single mnamo tar. 19 Februari, 1996 tena ukiwa kama wimbo wa pili kutolewa kama single katika albamu hiyo. Kigezo:Celine Dion singles
Pran

Pran (12 Februari, 1920 - 12 Julai, 2013) alikuwa mwigizaji wa filamu na mchekeshaji kutoka nchini Uhindi. Jina lake la kuzaliwa ni Pran Krishan Sikand.
Kijivu

Kijivu (kwa Kiingereza: "grey") ni jina la aina za rangi zinazocheza kati ya nyeusi na nyeupe kwa kuzichanganya kwa kadiri tofautitofauti. Jina la rangi hiyo linatokana na majivu. Simiti ina rangi ya kijivu, pia tembo inaweza kuonyesha rangi hiyo. Kuna aina nyingi za kijivu na jedwali la hapo chini linaonyesha aina mbalimbali zinazopatikana kwa matumizi ya intaneti kwa kutaja majina ya Kiingereza.
Nyuki-asali

Spishi 7 Nyuki-asali ni aina za nyuki wa kabila Apini katika familia Apidae ambao hutengeneza asali na kuiweka katika sega za nta. Nyuki-asali hufugwa sana kila mahali duniani lakini wengine wanaishi porini na asali yao hukusanywa kwa kuvunja mizinga yao. Katika Afrika kwa jumla sehemu ya asali bado inatokana na nyuki asali wa porini lakini ufugaji nyuki unaendelea kupanuka. Nyuki-asali ni wadudu wa kijamii maana yake wanaishi katika makundi si peke yao kama aina nyingine za nyuki. Wanajenga sega ya nta ndani ya mzinga wa nyuki na humu hutunza asali yao. Kuna aina tatu za nyuki ndani ya kundi hili nao ni:
Waklara Wakapuchini

Waklara Wakapuchini ni wanawake wamonaki wanaomfuata Yesu kadiri ya karama ya Fransisko wa Asizi na Klara wa Asizi katika maisha ya sala tu. Ni kwamba urekebisho wa Ndugu Wadogo Wakapuchini ulisababisha mapema tawi hilo jipya la Waklara linalodumu hadi leo. Mwanzilishi ni Maria Lorenza Llonc (+1542) mjane Mhispania aliyeishi Napoli (Italia) na kuhudumia wagonjwa pamoja na jumuia ya wanawake Wafransisko wasekulari aliyoianzisha. Wakapuchini walipohamia hospitali yake (1529), akawakabidhi uongozi wa jumuia hiyo. Kati ya 1533 na 1538 wakaongozwa na Mt. Gaetano wa Thiene aliyewaelekeza kwenye maisha ya sala tu na kuwatafutia idhini ya kuishi kimonaki kwa kufuata kanuni ya Mt. Klara (1535). Baadaye akawakabidhi tena Wakapuchini, kwa kuwa karama yao iliathiri sana monasteri hiyo na roho yake, na ndivyo alivyotaka mwanzilishi. Papa Paulo III (1534-1549) akathibitisha hayo na nia yao ya kushika kikamilifu kanuni (1538). Kwa ajili hiyo mwanzilishi aliikamilisha katiba ya Mt. Koleta Boylet kwa kutumia ile ya Wakapuchini. Sifa ya monasteri ikaenea haraka na kusababisha kabla ya mwaka 1600 zianzishwe 17 nyingine Italia (Mt
Greccio

Greccio ni kijiji cha wilaya ya Rieti, mkoa wa Lazio, Italia ya kati, maarufu hasa kwa uhusiano wake na Fransisko wa Asizi aliyeanzisha huko desturi ya Pango la Bethlehemu ili kudumisha kumbukumbu ya jinsiYesu alivyozaliwa. Usitaje majina ya madiwani na viongozi au maafisa wengine wa sasa maana wanabadilika haraka mno.
Makabila ya Gabon

Nchini Gabon kunayo makabila mengi. Kabila kubwa zaidi ni Wafang, na mengine ni Wapunu, Wamyene, Washira na Wamahongwe.
Waxhosa

Waxhosa ni moja miongoni mwa makabila ya Afrika Kusini. Wako mnamo milioni 8 na lugha yao ni Kixhosa. Watu maarufu wengi kutoka Afrika Kusini walikuwa wa kabila hilo wakiwemo Nelson Mandela na Thabo Mbeki
Fight or Flight (Heroes)

"Fight or Flight" ni sehemu ya tano ya msimu wa pili wa tamthilia ya ubunifu wa kisayansi inayorushwa hewani na TV ya NBC - Heroes. Ilianza kurushwa hewani kwa mara ya kwanza mnamo tar. 22 Oktoba, 2007. Kipengele hiki kinamwonyesha Bi. Elle kwa mara yake ya kwanza katika mfululizo huu. Uhusika ulichezwa na Kristen Bell, alitengenezwa akiwa kama mshiriki wa kawaida katika mfululizo huu. David Anders (Takezo Kensei) pia amecheza kama mshiriki wa kawaida kuanzia katika kipengele hiki. Wakati Peter Petrelli anayaweka sawa maisha yake mapya na Bi. Caitlin, binti mdogo aliyejulikana kwa jina la Elle – mara anaonekana kuwa na uwezo wa kuvuta nguvu za umeme katika mikono yake – akimtafuta Peter katika magati ya Cork. Kwa roho mbaya ya Will, akamwelekeza mdada huyo katika baa moja maarufu "Wandering Rocks Pub". Kwa bahati nzuri Ricky anapata habari za kwamba kuna mtu anamtafuta Peter na kumwambia Peter aende kujificha katika nyumba ya Caitlin, anakataa suala la kumshughulikia Elle kivyake-vyake. Wakiwa kwa Caitlin, Peter anaamua kufungua kile kisanduku, na kukuta vitu vingine ikiwa ni pamoja na pasipoti yake, tiketi ya ndege kutoka mjini New York hadi Montreal, na picha yake yeye na Nathan (ambaye hamtambui)
Out of Time (Heroes)

"Out of Time" ni sehemu ya saba ya msimu wa pili wa tamthilia ya ubunifu wa kisayansi inayorushwa hewani na TV ya NBC - Heroes. Ilianza kurushwa hewani kwa mara ya kwanza mnamo tar. 5 November 5, 2007. Wakati kipengele hiki kinaanza, Takezo Kensei anamfunga Hiro katika ubao, huku sura ikitazama katika moshi ya afyuni, unamzuia Hiro asiweze kutumia vipawa vyake. Whitebeard amempa ofa Kensei kwa chochotea anachotaka ili amkamate Hiro na aongoze jeshi lake vilevile. Amechagua kutawala nusu ya Japan na kumchukua Yaeko akiwa kama binti wake mfalme. Muda mfupi baadaye, wakati walinzi wao wamevurugwa, Yaeko akajiachia huru na kutoa ile afyuni kwa Hiro. Wakati walinzi wamerudi, Hiro anatumia nguvu yake mpya aliyoipata na kuongeza kulipua ile afyuni kwa haraka zaidi, anayeyuka kutoka eneo lile akiwa na Yaeko, na baba wa Yaeko akimweka katika sehemu ya usalama. Baadaye usiku, amejipenyeza katika jeshi la White Beard kwa lengo la kutaka kulipua silaha zake zote, huku akijikuta Kensei anamsubiria kwa hamu. Ijapokuwa Hiro bado alikuwa na imani nae, Kensei anamvamia Hiro, anamtolea upanga ili apigane. Katika mapigano, taa ikaanguka chini na moto ukaanza kupamba hadi katika eneo lenye milipuko. Wanagundua wapo katika hatari ya kufa, Hiro anampa mkono wake Kensei ili watoroke, kitendo ambacho Kensei alikataa
The Second Coming (Heroes)

"The Second Coming" ni jina la kutaja sehemu ya kwanza ya msimu wa tatu wa tamthilia ya ubunifu wa kisayansi inayorushwa hewani na televisheni ya NBC, Heroes, na sehemu ya therathini-na-tano kwa hesabu ya sehemu zote. Kipengele hiki kilitungwa na mwanzilishi na mtayarishaji mkuu wa mfululizo huu Tim Kring na kuongozwa na matayarishaji mtendaji Allan Arkush. Ilianza kurushwa kwa mara ya kwanza mnamo tar. 22 Septemba, 2008, ukiwa kama ndiyo mwanzo wa mtiririko wa hadithi ya "Villains". Kipengele hiki kinaanza na miaka minne ya baadaye. Peter, mwenye kovu katika sura yake, anakimbizwa na kisha kuingia katika jumba la ndege. Claire anajaribu kumpiga risasi, lakini Peter anasimamisha wakati na kutorokea katika siku ya sasa, akichukua silaha ya Claire na yeye. Katika mkutano wa Nathan na vyombo vya habari, Peter-Mustakabali anampiga risasi Nathan, kama jinsi ilivyoonekana kwenye "Powerless". Peter-Mustakabali baadaye anamkimbiza Nathan hospitalini, ambapo Nathan anakufa. Muda mfupi baadaye, Nathan anaamka, inapelekea amini ya kwamba Mungu amempa fursa nyingine katika maisha. Nathan baadayea anatembelewa na Mr. Linderman, inampelekea kuamini ya kwamba Linderman ilikuwa sababu ya yeye kupona
Fransisko Blanco

Fransisko Blanco alikuwa padri wa shirika la Ndugu Wadogo Pekupeku kutoka Hispania na mmisionari aliyefia dini Japani (+1597). Dhuluma dhidi ya Wakatoliki zilipozidi, yeye na wenzake 25 (mapadri na watawa 8 na walei 17) walikamatwa, walitukanwa na kuteswa vikali, na hatimaye wakasulubiwa huko Nagasaki tarehe 5 Februari mwaka 1597, huku wakifurahia neema ya kuuawa namna ileile ya Yesu. Anaheshimiwa na Kanisa Katoliki kama mtakatifu mfiadini. Sikukuu yake na ya wafiadini wenzake huadhimishwa kila mwaka tarehe 6 Februari.
Martino wa Kupaa

Martino wa Kupaa (1566 au 1567 - 1597) alikuwa padri wa shirika la Ndugu Wadogo Pekupeku kutoka Hispania na mmisionari aliyefia dini Japani. Lakini dhuluma dhidi ya Wakatoliki zilipozidi, yeye na wenzake 25 (mapadri na watawa 8 na walei 17) walikamatwa, walitukanwa na kuteswa vikali, na hatimaye wakasulubiwa huko Nagasaki tarehe 5 Februari mwaka 1597, huku wakifurahia neema ya kuuawa namna ileile ya Yesu. Anaheshimiwa na Kanisa Katoliki kama mtakatifu mfiadini. Sikukuu yake na ya wafiadini wenzake 25 huadhimishwa kila mwaka tarehe 6 Februari.
Fransisko wa Mt. Mikaeli

Fransisko wa Mt. Mikaeli alikuwa bradha wa shirika la Ndugu Wadogo Pekupeku kutoka Hispania na mmisionari aliyefia dini Japani (+1597). Dhuluma dhidi ya Wakatoliki zilipozidi, yeye na wenzake 25 (mapadri na watawa 8 na walei 17) walikamatwa, walitukanwa na kuteswa vikali, na hatimaye wakasulubiwa huko Nagasaki tarehe 5 Februari mwaka 1597, huku wakifurahia neema ya kuuawa namna ileile ya Yesu. Anaheshimiwa na Kanisa Katoliki kama mtakatifu mfiadini. Sikukuu yake na ya wafiadini wenzake huadhimishwa kila mwaka tarehe 6 Februari.
Filipo wa Yesu

Filipo wa Yesu (1572 - 1597) alikuwa bradha wa shirika la Ndugu Wadogo Pekupeku kutoka Meksiko na mmisionari aliyefia dini Japani . Dhuluma dhidi ya Wakatoliki zilipozidi, yeye na wenzake 25 (mapadri na watawa 8 na walei 17) walikamatwa, walitukanwa na kuteswa vikali, na hatimaye wakasulubiwa huko Nagasaki tarehe 5 Februari mwaka 1597, huku wakifurahia neema ya kuuawa namna ileile ya Yesu. Anaheshimiwa na Kanisa Katoliki kama mtakatifu mfiadini. Sikukuu yake na ya wafiadini wenzake huadhimishwa kila mwaka tarehe 6 Februari.
Petro wa Assche

Petro wa Assche (1530 - 1572) alikuwa bradha wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum. Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867. Sikukuu yake na ya wenzake huadhimishwa tarehe ya kifodini chao, 9 Julai.
Muziki kwenye miaka ya 1990

Muziki uliotamba sana katika miaka ya 1990 tuliona mwendelezo wa teen pop na dance-pop mitindo ambayo ilianzishwa katika miaka ya 1970 na 1980. Isitoshe, hip hop inakua na kuendelea kuwa na mafanikio makubwa sana katika muongo huu, ikiwa na mwendnelezo wa zama za dhahabu za muziki wa hip hop. Mbali na kurap, muziki wa contemporary R&B na urban ulibaki kuwa maarufu mno katika muongo huu; muziki wa urban mwishoni mwa miaka ya 1980 na 1990 mara nyingi ulihusiana na na mitindo kama vile soul, funk na jazz, na kupelekea mitindo mingine kama vile new jack swing, neo-soul, hip hop soul na g-funk ambayo yote ilitamba sana. Mwanzoni mwa miaka ya 1990, vibao vikali vya Mariah Carey kama vile "Vision of Love" (1990), "Love Takes Time" (1990), kibao cha Whitney Houston "All the Man That I Need" (1990) na "I Will Always Love You" (1992) zilitamba sana katika chati za miondoko hii ya adult contemporary. Katika miaka ya 1990, kazi ya Mariah Carey ilitokana na quiet storm, ikiwa na vibao vikali kama vile "Vision of Love" (1990), na "Love Takes Time" (1990). Albamu yake ya Music Box na Daydream ni miongoni mwa albamu zilizouza vyema kwa muda wote, na zilikuwa na athira kubwa za R&B. Quiet storm ya Whitney Houston ni vibao vyake vikali kama vile "All the Man That I Need" (1990) na "I Will Always Love You" (1992). Kibao cha Houston I Will Always Love You kilitumia majuma 14 kikiwa nafasi ya kwanza katika chati za Billboard Hot 100 kwa kipindi hicho, na kuuza nakala zaidi ya milioni 20 dunia nzima. Ni kibao pekee kilichouza vyema kwa msanii wa kike kwa muda wote. Tena mwanzoni mwa miaka ya 1990, Boyz II Men walivumisha tena muziki wa classic wenye mvuto-wa-soul. Michael Jackson alishiriki new jack swing katika albamu yake ya mwaka 1991 Dangerous, kwa kupiga mauzo zaidi ya milioni 50, na kuwa miongoni mwa albamu zilizouza vyema kwa muongo huu. Umaarufu wa ballad na R&B umepelekea kuanzishwa kwa mtindo uitwao Urban adult contemporary
Fransisko Fogolla

Fransisko Fogolla (Montereggio di Mulazzo, Italia, 4 Oktoba 1839 - Taiyuan, Shanxi, China, 9 Julai 1900) alikuwa mtawa wa shirika la Ndugu Wadogo na askofu mmisionari wa Kanisa Katoliki aliyefia dini yake nchini China wakati wa Uasi wa Waboksa. Anaheshimiwa na Kanisa hilo kama mtakatifu mfiadini tangu tarehe 1 Oktoba 2000, alipotangazwa na Papa Yohane Paulo II pamoja na wenzake 119 maarufu kama wafiadini wa China. Kabla ya hapo alitangazwa na Papa Pius XII kuwa mwenye heri tarehe 27 Novemba 1946.